Tħabbret il-mewt tal-kantant Meat Loaf fl-età ta' 74 sena. Hu miet ilbieraħ fid-dar tiegħu b'martu Deborah maġenbu. L-aħbar tal-mewt tiegħu ġiet ikkonfermata mill-aġent tal-kantant Michael Greene. Meat Leof li ismu proprju kien Marvin Lee Aday kien kiseb suċċess kbir bl-album Bat Out of Hell li sal-lum qiegħed imniżżel fost l-aqwa 35 best selling albums fl-Istati Uniti. Minnu ħarġu żewġ singles ta' suċċess: Two of Three Ain't Bad u Paradise by the Dashboard Light. Dawn iż-żewġ singles ġew ċertifikati tal-platinju fl-2018. Meat Loaf kien ħadem fuq Bat Out of Hell II: Back Into Hell li nħareġ fl-1993. L-album biegħ 5 miljun kopja fl-Istati Uniti biss. Il-kanzunetta I'd Do Anything For Love li kienet merfugħa minn dan l-album damet ħames ġimgħat fil-quċċata tal-klassifika mużikali Amerikana. X'wassal għall-mewt ta' Meat Loaf s'issa mhux magħruf iżda skont rapporti uliedu Pearl u Amanda qattgħu ftit ħin miegħu qabel ma hu miet.